Idéen med dagpengeordningen er, at dagpengemodtagere, som er få timers arbejde fra at opfylde kravene til en ny dagpengeperiode, skal ansættes i de timer i kommunen, for på den måde at kunne fortsætte på dagpenge. Den såkaldte "Frederikshavner-model" var ellers skudt til hjørne, men nu har seks medlemmer af arbejdsmarkedsudvalget i Frederikshavn Kommune på et møde mandag aften besluttet at vedtage modellen. Dog vil socialdemokrat Erik Kyed Trolle have, at ordningen også bliver vedtaget af byrådet. Inden for det kommende år vil op mod 1000 ledige borgere i kommunen være i risiko for at falde ud af dagpengesystemet.

Opsummering:
Den såkaldte "Frederikshavner-model", som redder dagpengemodtagere, som kun mangler få timers arbejde for at få dagpenge, er nu blevet vedtaget ved et arbejdsmarkedsudvalgsmøde i Frederikshavn.